Marionettens oppdagelser

Marionettens oppdagelser er en norsk dokumentarfilm fra 2009 som handler om en ung mann som oppdager sin bestefars historie. 

Handling
Det har alltid vært avstand mellom regissør Bjarte Mørner Tveit og hans bestefar, sjøkaptein Alf Mørner. Dette skal endre seg når Alf gir sitt barnebarn en gave: kassevis av gamle 8mm-filmruller fra Alfs liv. Filmrullene forteller historier som til nå har vært hemmelige. Men med gaven følger forpliktelser, og Bjarte sendes ut på en egen reise i bestefars fotspor.

Filmen tar seerne på en reise fra Norge via Storbritannia til USA på 1920-tallet og kolonialisering av Afrika til tidlig cruiseskipturisme i Karibia. Filmen gir innblikk i Norges historie som sjøfartsnasjon. Underveis oppdager Bjarte sin bestefars rolle som motstandsmann under andre verdenskrig.

Festivaler
2008 Bergen internasjonale filmfestival – vist fram som «uferdig arbeid»
2009 WT Os internasjonale filmfestival i Os
2010 Den norske dokumentarfilmfestivalen, Volda
2010 Prix Europa, Berlin, Tyskland
2010 DOC NYC, New York's Documentary Film Festival, USA

Priser og nominasjoner 
2009 WT Os Internasjonale filmfestival: «Pris for beste dokumentarfilm»
2009 Nominert som «Beste norske dokumentarfilm» i Volda
2010 Nominert som «Beste europeiske dokumentarfilm» ved Prix Europa
2010 Nominert til «Viewfinders Grand Jury Prize » ved Doc NYC

 Referanser 

 Eksterne lenker 

Kategori:Norske dokumentarfilmer
Kategori:Biografiske dokumentarfilmer
Kategori:Norskspråklige filmer
Kategori:Dokumentarfilmer fra 2000-årene
Kategori:Norske dokumentarfilmer om andre verdenskrig